b'\n_START_ARTICLE_\n\xc5\xbdeneva\n_START_SECTION_\nZgodovina\n_START_PARAGRAPH_\n\xc5\xbdeneva je bilo ime enega od keltskih naselij. Ime Genava (ali Genua), ki prihaja iz latin\xc5\xa1\xc4\x8dine se je prvi\xc4\x8d pojavil v spisih Julija Cezarja, v De Bello Gallico oz. v njegovih komentarjih o Galskih vojnah. Ime mesta je enakega izvora kot tudi ligursko mesto Genua (dana\xc5\xa1nja Genova). V \xc4\x8dasu rimskega osvajanja je mesto postalo Provincia Romana._NEWLINE_V 9. stoletju je \xc5\xbdeneva postala glavno mesto Burgundije. Kljub uradnem vladanju Burgundijcev, Francozov in cesarjev Svetega Rimskega Cesarstva, so mestu vladali \xc5\xa1kofje vse do Reformacije, ko je mesto postalo republika._NEWLINE_Zaradi delovanja reformatorja Jeana Calvina je \xc5\xbdeneva postala znana kot protestantski Rim. V 16. stoletju je bilo mesto sredi\xc5\xa1\xc4\x8de kalvinizma. Katedrala sv. Pierra, ki je danes znana kot stari del mesta, se je v tem \xc4\x8dasu imenovala cerkev Jeana Calvina. Veliko protestantskih u\xc4\x8denjakov si je v \xc5\xbdenevi na\xc5\xa1lo zato\xc4\x8di\xc5\xa1\xc4\x8de pred preganjanjem Mary I., ki je v tem \xc4\x8dasu vladala Angliji. Med preganjanimi je bil tudi William Whittingham, ki je skupaj z Milesom Coverdaleom, Christopherjem Goodmanom, Anthonyem Gilbyem, Thomasom Sampsonom in Williamom Coleom prevedel tako imenovano \xc5\xbdenevsko Biblijo._NEWLINE_Edan od glavnih dogodkov v \xc5\xbdenevski zgodovini je Eskalada. Za prebivalce \xc5\xbdeneve je Eskalada simbol njihove neodvisnosti. Eskalada (\xc2\xbbmerjenje zidov\xc2\xab) ozna\xc4\x8duje zadnji poskus Savoja v seriji napadov, v 16. stoletju, da bi pripojili \xc5\xbdenevo k svojem ozemlju. Zadnji napad se je zgodil v no\xc4\x8di med 11. in 12. januarjem leta 1602. V spomin na ta dogodek vsako leto organizirajo v starem delu mesta mno\xc5\xbei\xc4\x8dne predstavitve in slavnostno parado s konji, topovi in vojaki oble\xc4\x8deni v uniforme tistega \xc4\x8dasa._NEWLINE_\xc5\xbdeneva (uradno: Kanton in republika \xc5\xbdeneva) je postala \xc5\xa1vicarski kanton leta 1815.In je tudi zelo drago, ter presti\xc5\xbeno mesto.\n_START_SECTION_\nIzobra\xc5\xbeevanje\n_START_PARAGRAPH_\n\xc5\xbdeneva je sede\xc5\xbe ene od najstarej\xc5\xa1ih univerz na svetu. \xc5\xbdenevska univerza je bila ustanovljena leta 1559. Danes pa je znana kot najpresti\xc5\xbenej\xc5\xa1a diplomatska \xc5\xa1ola za mednarodne odnose.\n_START_SECTION_\nGospodarstvo\n_START_PARAGRAPH_\nMnoga mednarodna podjetja imajo glavne sede\xc5\xbee njihovih podjetij za evropski trg v \xc5\xbdenevi, kot na primer Procter & Gamble, Serono, Firmenich in Givaudan.'